Document ID: 32007R1232

ΚΑΝΟΝΙΣΜΌΣ (ΕΚ) αριθ. 1232/2007 ΤΗΣ ΕΠΙΤΡΟΠΉΣ
της 22ας Οκτωβρίου 2007
για τη θέσπιση παρέκκλισης από τους κανονισμούς (ΕΚ) αριθ. 2058/96, (ΕΚ) αριθ. 1964/2006 και (ΕΚ) αριθ. 1002/2007 όσον αφορά τις ημερομηνίες για την υποβολή αιτήσεων και την έκδοση πιστοποιητικών εισαγωγής τον Δεκέμβριο 2007 στο πλαίσιο των δασμολογικών ποσοστώσεων στον τομέα του ρυζιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1095/96 του Συμβουλίου, της 18ης Ιουνίου 1996, περί εφαρμογής των παραχωρήσεων του καταλόγου CXL, καταρτισθέντος κατόπιν των διαπραγματεύσεων του άρθρου XXIV:6 της GATT (1), και ιδίως το άρθρο 1 παράγραφος 1,
τον κανονισμό (ΕΚ) αριθ. 1785/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση αγοράς του ρυζιού (2), και ιδίως το άρθρο 13 παράγραφος 1,
Εκτιμώντας τα ακόλουθα:
(1)
Ο κανονισμός (ΕΚ) αριθ. 2058/96 της Επιτροπής, της 28ης Οκτωβρίου 1996, για το άνοιγμα και τη διαχείριση δασμολογικής ποσόστωσης θραυσμάτων ρυζιού, που υπάγεται στον κωδικό ΣΟ 1006 40 00, για την παραγωγή παρασκευασμάτων διατροφής του κωδικού ΣΟ 1901 10 (3), προβλέπει ειδικές διατάξεις για την υποβολή αιτήσεων και την έκδοση πιστοποιητικών εισαγωγής θραυσμάτων ρυζιού στο πλαίσιο της ποσόστωσης 09.4079.
(2)
Ο κανονισμός (ΕΚ) αριθ. 1964/2006 της Επιτροπής, της 22ας Δεκεμβρίου 2006, περί των λεπτομερειών για το άνοιγμα και τον τρόπο διαχείρισης ποσόστωσης εισαγωγής ρυζιού καταγωγής Μπανγκλαντές, κατ’ εφαρμογή του κανονισμού (ΕΟΚ) αριθ. 3491/90 του Συμβουλίου (4), προβλέπει ειδικές διατάξεις για την υποβολή αιτήσεων και την έκδοση πιστοποιητικών εισαγωγής ρυζιού καταγωγής Μπανγκλαντές στο πλαίσιο της ποσόστωσης 09.4517.
(3)
Ο κανονισμός (ΕΚ) αριθ. 1002/2007 της Επιτροπής, της 29ης Αυγούστου 2007, για τη θέσπιση των λεπτομερειών εφαρμογής του κανονισμού (ΕΚ) αριθ. 2184/96 του Συμβουλίου σχετικά με τις εισαγωγές στην Κοινότητα ρυζιού αιγυπτιακής καταγωγής και προελεύσεως (5), προβλέπει ειδικές διατάξεις για την υποβολή αιτήσεων και την έκδοση πιστοποιητικών εισαγωγής ρυζιού στο πλαίσιο της ποσόστωσης 09.4094.
(4)
Λαμβανομένων υπόψη των αργιών του έτους 2007, είναι σκόπιμο να προβλεφθεί παρέκκλιση από τους κανονισμούς (ΕΚ) αριθ. 2058/96, (ΕΚ) αριθ. 1964/2006 και (ΕΚ) αριθ. 1002/2007 όσον αφορά τις ημερομηνίες για την υποβολή αιτήσεων πιστοποιητικών εισαγωγής και την έκδοση των πιστοποιητικών αυτών, προκειμένου να καταστεί δυνατή η τήρηση των σχετικών ποσοστώσεων.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Κατά παρέκκλιση από το άρθρο 2 παράγραφος 1 δεύτερο εδάφιο του κανονισμού (ΕΚ) αριθ. 2058/96, για το έτος 2007 οι αιτήσεις πιστοποιητικών εισαγωγής θραυσμάτων ρυζιού στο πλαίσιο της ποσόστωσης 09.4079 δεν μπορούν πλέον να υποβληθούν μετά τις 17 Δεκεμβρίου 2007 και ώρα 13.00, ώρα Βρυξελλών.
2. Κατά παρέκκλιση από το άρθρο 4 παράγραφος 3 του κανονισμού (ΕΚ) αριθ. 1964/2006, για το έτος 2007 οι αιτήσεις πιστοποιητικών εισαγωγής ρυζιού καταγωγής Μπανγκλαντές στο πλαίσιο της ποσόστωσης 09.4517 δεν μπορούν πλέον να υποβληθούν μετά τις 17 Δεκεμβρίου 2007 και ώρα 13.00, ώρα Βρυξελλών.
3. Κατά παρέκκλιση από το άρθρο 2 παράγραφος 3 του κανονισμού (ΕΚ) αριθ. 1002/2007, για το έτος 2007 οι αιτήσεις πιστοποιητικών εισαγωγής ρυζιού αιγυπτιακής καταγωγής και προέλευσης στο πλαίσιο της ποσόστωσης 09.4094 δεν μπορούν πλέον να υποβληθούν μετά τις 14 Δεκεμβρίου 2007 και ώρα 13.00, ώρα Βρυξελλών.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Οκτωβρίου 2007.

Labels: 3
17
18